jkorsvik/nowiki_second_scrape_merged huggingface dataset:
Polyol

Et polyol er en organisk forbindelse som inneholder flere hydroksylgrupper. Uttrykket "polyol" kan ha litt forskjellige betydninger avhengig av om det blir brukt innen matvitenskap eller polymerkjemi. Et molekyl med mer enn to hydroksylgrupper er en polyol, med tre - et triol, og med fire - et tetrol. Etter konvensjon refererer ikke polyoler til forbindelser som inneholder andre funksjonelle grupper.


== Klassifisering ==


=== Polyoler med lav molekylvekt ===


==== Sukkeralkoholer ====

Sukkeralkoholer, en klasse polyoler, oppnås ofte ved hydrogenering av sukker. De har formelen (CHOH)nH2, hvor n = 4–6.Sukkeralkoholer tilsettes matvarer på grunn av lavere kaloriinnhold enn sukker; imidlertid er de også generelt mindre søte og kombineres ofte med kunstig søtningsstoff med høy intensitet. De tilsettes også tyggegummi fordi de ikke brytes ned av bakterier i munnen eller metaboliseres til syrer, og bidrar dermed ikke til tannråte. Maltitol, sorbitol, xylitol, erytritol og isomalt er vanlige sukkeralkoholer.


=== Polymeriske polyoler ===
Uttrykket polyol brukes for et antall polyetere av polyoler og polyestere ("polyeterpolyoler" og "polyesterpolyoler"). Et typisk eksempel er polyetylenglykol (PEG) og polypropylenglykol (PPG). Polyoler brukes blant annet som en monomer i kombinasjon med diisocyanater i produksjonen av polyuretan.
Uttrykket «polyol» beskrives også polymerer som omfatter et mangfold av hydroksylgrupper, f.eks. polyvinylalkohol har formelen (CH2CHOH)n, dvs. den har n alkoholgrupper der n kan være i tusenvis. Cellulose er en polymer med mange alkoholgrupper, men det er vanligvis ikke referert til som en polyol.
Det må skilles mellom polymere forbindelser som inneholder terminale hydroksylgrupper (polyeterpolyoler og polyesterpolyoler) og polymere forbindelser som inneholder flere hydroksylgrupper (f.eks. Polyvinylalkohol).


== Egenskaper ==
Siden den generiske betegnelsen polyol bare er avledet fra kjemisk nomenklatur og bare indikerer tilstedeværelsen av flere hydroksylgrupper, kan ingen vanlige egenskaper tildeles alle polyoler. Imidlertid er polyoler vanligvis svært viskøse (når de er polymere) til faste (når de har lav molekylvekt) ved romtemperatur. Dette skyldes at hydrogenbindinger dannes mellom de enkelte molekylene.


== Referanser ==
FODMAP

FODMAP (forkortelse for fermenterbare oligosakkarider, disakkarider, monosakkarider og polyoler) er et samlebegrep på bestemte sukkerarter som ikke tas opp i tynntarmen, men som blir nedbrutt av mikrober i tykktarmen.Mange pasienter med diagnosen irritabel tarm (IBS) oppnår lindring av sine mage- og tarmplager ved å bytte til en diett med lavt inntak av FODMAP, og dietten kalles derfor gjerne for lavFODMAP. Årsaken til IBS er ikke kjent, men en hypotese er at pasienter med denne tilstanden mangler evne til prosessere visse typer karbohydrater i tarmen.
En lavFODMAP-diett innebærer å utelate matvarer med et høyt innhold av tungt fordøyelige kortkjedede karbohydrater (høyFODMAP) i en periode, mens matvarer med lavFODMAP kan brukes. Det er viktig å være oppmerksom på at mange av høyFODMAP-matvarene er næringsrike og mettende matvarer med et lavt energiinnhold, som ikke bør ekskluderes med mindre det et er strengt nødvendig. Matvarer med små mengder FODMAP både kan og bør inngå i kostholdet for å sikre et variert kosthold som dekker kroppens næringsbehov. Matvarer uten karbohydrater, som matfett og animalsk mat, kan spises ubegrenset på en lavFODMAP-diett.


== Referanser ==


== Eksterne lenker ==
Liste over FODMAP-matvarer - 22.12.15
Det Krigsvidenskabelige Selskab

Det Krigsvidenskabelige Selskab er en dansk forening opprettet i 1871 med formål å fremme militær vitenskapelighet gjennom foredragsaktivitet, utarbeidelse av avhandlinger og gjennom diskusjoner.
Initiativtager til foreningen var den senere generalløytnant og krigsminister J.J. Bahnson. Andre medstiftere var den senere generalmajor Henrich Haxthausen, senere viseadmiral, krigs- og marineminister N.F. Ravn og senere generalmajor og landstingsmann E.C.L. Koefoed. I begynnelsen var foreningen kun åpen for offiserer i Forsvaret, men opptager nå også andre personer med kjennskap til og interesse for sikkerhetspolitikk. Foreningen utgir Militært Tidsskrift.


== Litteratur ==
Det Krigsvidenskabelige Selskab: 1871 - 31. Oktober - 1946, 1946.
M. Amtrup (red.): Et hundredårs minde: Det krigsvidenskabelige Selskab 1871-1971, København 1971.
Anmeldelse af bogen af Hans Chr. Bjerg i Historie/Jyske Samlinger Arkivert 13. juni 2018 hos Wayback Machine.
K.G.H. Hillingsø & S. Knudsen (red.): Det krigsvidenskabelige Selskab 125 år, 1996.


== Eksterne lenker ==
Foreningens hjemmeside
Altus (Oklahoma)

Altus er en amerikansk by og administrativt sentrum i det amerikanske fylket Jackson County, i staten Oklahoma. I 2000 hadde byen et innbyggertall på 21 447.
Det opprinnelige stedsnavnet var Frazer, og W.R. Baucum foreslo Altus, som betyr «høy» på latin, i år 1891. I begynnelsen av 1900-tallet het stedet Leger innen man til slutt landet på Altus i 1904.Altus Air Force Base ligger om lag 4 miles (6,4 km) øst-nordøst for Altus.


== Referanser ==


== Eksterne lenker ==
(en) Offisielt nettsted 
(en) Altus, Oklahoma – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Marysville (California)

Marysville er en by i Yuba County i den amerikanske delstaten California. Den er administrasjonssete i Yuba County. Byen har om lag 12.500 innbyggere (2004) på et areal på 9,4 km². Byen ligger ved Yuba Rivers munning i Feather River. På den annen og vestre side av Feather River ligger den vesentlig større tvillingbyen Yuba City.
Marysville er oppkalt etter Mary Murphy Covillaud, en overlevende fra Donnerfølget, en nybyggergruppe som under den strenge vinteren 1846/47 i Sierra Nevada bare overlevde ved kannibalisme. Under gullrushet var Maryville en viktig by på veien til de nordlige gullområdene.Beale Air Force Base tilhørende det amerikanske flyvåpenet ligger 10 km øst for Marysville.


== Eksterne lenker ==
(en) Offisielt nettsted 
(en) Marysville, California – kategori av bilder, video eller lyd på Commons
North Charleston

North Charleston er en by i Charleston og Dorchester fylker i delstaten Sør-Carolina i USA med 91 400 innbyggere (2006). North Charleston er sete for Charleston Southern University og Trident Technical College. Også College of Charleston har et campusområde i byen.Charleston internasjonale lufthavn, samlokalisert med Charleston Air Force Base, en av det amerikanske flyvåpenets flystasjoner, ligger i North Charleston.


== Referanser ==


== Eksterne lenker ==
(en) Offisielt nettsted 
(en) North Charleston, South Carolina – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Valparaiso (Florida)

Valparaiso er en by (city) i Okaloosa County i delstaten Florida i USA. Ifølge United States Census Bureau har byen en folkemengde på 5 094 innbyggere (2011) og en landareal på 30,7 km².
Eglin Air Force Base, en av det amerikanske flyvåpens flystasjoner,  ligger rett ved Valparaiso.


== Eksterne lenker ==
(en) Offisielt nettsted 
(en) Valparaiso, Florida – kategori av bilder, video eller lyd på Commons 
State & County QuickFacts, US Census Bureau.
Julija Putintseva

Julija Antonovna Putintseva (russisk: Юлия Антоновна Путинцева, født 7. januar 1995 i Moskva) er en kasakhstansk tennisspiller. Hun er opprinnelig russisk men skiftet statsborgerskap i 2012.På sitt beste har hun vært nr. 27 på verdensrankingen for kvinner i singeltennis, dette skjedde i februar 2017. Hun har to ganger kommet til kvartfinale i French Open. Hun ble tatt ut til å representere Kasakhstan under Sommer-OL 2016, men skadet seg i en turnering like før og gikk glipp av mesterskapet.


== Referanser ==


== Eksterne lenker ==
(en) Julija Putintseva – Olympedia 
(en) Julija Putintseva – WTA Tennis 
(en) Julija Putintseva – ITF Tennis 
(en) Julija Putintseva – FedCup
Fire klaverstykker

Fire klaverstykker op. 1 (utgitt som Vier Stücke für das Pianoforte, Opus 1) er en samling pianostykker av Edvard Grieg.
Grieg skrev nr. 1, 2 og 4 i Leipzig 1861 og framførte dem som Drei Phantasiestücke til avslutningseksamen ved konservatoriet i Leipzig i Gewandhaus 12. april 1862. Verket ble dedisert læreren Ernst Ferdinand Wenzel. Tilbake i Bergen skrev Grieg i mars 1863 en masurka som ble nummer 3 i samlingen.
C. F. Peters Musikverlag i Leipzig tok raskt hånd om stykkene og markedsførte dem i oktober 1863 under tittelen Vier Stücke für das Pianoforte, Opus 1. 
Grieg uttalte seinere ut at han helst hadde sett publikasjonen ugjort.

EnkeltstykkeneI. Allegro con leggerazza
II. Non Allegro molto espressivo - un poco piu vivo - allegro capriccioso -
III. Mazurka. Con grazia
IV. Allegretto con moto


== Diskografi i utvalg ==
Edition Naxos: Einar Steen-Nøkleberg, piano (recording 1993)


== Kilder ==
Håvard Legreid: Stykker, klaver, op. 1 , griegarkivet ved Bergen Offentlige Bibliotek
«Grieg har 'kommet hjem' til Leipzig», Senter for Griegforskning 31. mars 2016


== Eksterne lenker ==
4 Piano Pieces, Op.1 (Grieg, Edvard): Fritt tilgjengelige noter i International Music Score Library Project.
Manuskriptet med Mazurka, Bergen Bibliotek
Wheeler (Texas)

Wheeler er en by i den amerikanske delstaten Texas med et areal på 4 km² og en folkemengde som oppgår til 1.378 innbyggere (2000). Wheeler er administrativ hovedsete i Wheeler County. Både byen og countyet er oppkalt etter juristen Royal Tyler Wheeler.
Byen er i østre del i Texas Panhandle.


== Eksterne lenker ==
(en) Offisielt nettsted 
(en) Wheeler, Texas – kategori av bilder, video eller lyd på Commons
Gernot Rohr

Gernot Rohr (født 28. juni 1953) er en tysk fotballtrener og tidligere fotballspiller som er landslagstrener for det nigerianske landslaget, blant annet i VM i fotball 2018.
I sin aktive karriere spilte han blant annet for Bordeaux og Bayern München som forsvarsspillere.


== Referanser ==


== Eksterne lenker ==
(de) Gernot Rohr – Munzinger Sportsarchiv 
(fr) Gernot Rohr – LÉquipe 
(en) Gernot Rohr – Transfermarkt 
(en) Gernot Rohr – Transfermarkt (manager) 
(en) Gernot Rohr – WorldFootball.net 
(en) Gernot Rohr – Soccerbase.com (manager) 
(en) Gernot Rohr – FootballDatabase.eu 
(de) Gernot Rohr – fussballdaten.de 
(en) Gernot Rohr – Soccerway 
(en) Gernot Rohr – PlaymakerStats.com
Óscar Ramírez

Óscar Ramírez (født 8. desember 1964) er en costaricansk fotballtrener og tidligere fotballspiller som er landslagstrener for det costaricanske landslaget. 
I sin aktive karriere spilte han blant annet for LD Alajuelense og Deportivo Saprissa som midtbanespiller.


== Referanser ==


== Eksterne lenker ==
(en) Óscar Ramírez – FIFA 
(en) Óscar Ramírez – Transfermarkt 
(en) Óscar Ramírez – Transfermarkt (manager) 
(en) Óscar Ramírez – national-football-teams.com 
(en) Óscar Ramírez – WorldFootball.net 
(en) Óscar Ramírez – FootballDatabase.eu 
(en) Óscar Ramírez – FBref
Aliou Cissé

Aliou Cissé (født 24. mars 1976) er en senegalesisk fotballtrener og tidligere fotballspiller som er landslagstrener for det senegalesiske landslaget.
I sin aktive karriere spilte han blant annet for Portsmouth og Birmingham som midtbanespiller.


== Referanser ==


== Eksterne lenker ==
(de) Aliou Cissé – Munzinger Sportsarchiv 
(en) Aliou Cissé – FIFA 
(fr) Aliou Cissé – Ligue de Football Professionnel 
(fr) Aliou Cissé – LÉquipe 
(en) Aliou Cissé – Transfermarkt 
(en) Aliou Cissé – Transfermarkt (manager) 
(en) Aliou Cissé – national-football-teams.com 
(en) Aliou Cissé – WorldFootball.net 
(en) Aliou Cissé – Soccerbase.com 
(en) Aliou Cissé – FootballDatabase.eu
Mladen Krstajić

Mladen Krstajić (født 9. november 1971 i Bosnia og Hercegovina) er en fotballtrener og tidligere fotballspiller.I sin aktive karriere spilte han blant annet for Schalke 04 og Werder Bremen som forsvarsspiller.


== Referanser ==


== Eksterne lenker ==
(de) Mladen Krstajić – Munzinger Sportsarchiv 
(en) Mladen Krstajić – FIFA 
(en) Mladen Krstajić – UEFA 
(en) Mladen Krstajić – Transfermarkt 
(en) Mladen Krstajić – Transfermarkt (manager) 
(en) Mladen Krstajić – national-football-teams.com 
(en) Mladen Krstajić – WorldFootball.net 
(en) Mladen Krstajić – Soccerbase.com 
(de) Mladen Krstajić – fussballdaten.de 
(en) Mladen Krstajić – Soccerway
Shin Tae-yong

Shin Tae-yong (født 11. april 1969) er en sørkoreansk fotballtrener og tidligere fotballspiller som er landslagstrener for det sørkoreanske landslaget.I sin aktive karriere spilte han blant annet for Seongnam FC som midtbanespiller.


== Referanser ==


== Eksterne lenker ==
(en) Shin Tae-yong – Olympedia 
(en) Shin Tae-yong – FIFA 
(en) Shin Tae-yong – K League database 
(en) Shin Tae-yong – Transfermarkt 
(en) Shin Tae-yong – Transfermarkt (manager) 
(en) Shin Tae-yong – national-football-teams.com 
(en) Shin Tae-yong – FootballDatabase.eu 
(en) Shin Tae-yong – FBref
Janne Andersson

Jan Olof "Janne" Andersson (født 29. september 1962) er en svensk fotballtrener og tidligere fotballspiller som er landslagstrener for det svenske landslaget.I sin aktive karriere spilte han blant annet for Laholms FK.


== Referanser ==


== Eksterne lenker ==
(de) Janne Andersson – Munzinger Sportsarchiv 
(en) Janne Andersson – Transfermarkt (manager) 
(en) Janne Andersson – WorldFootball.net 
(en) Janne Andersson – FootballDatabase.eu
Nabil Maâloul

Nabil Maâloul (født 25. juli 1962) er en tunisisk fotballtrener og tidligere fotballspiller som er landslagstrener for Syria.
I sin aktive karriere spilte han blant annet for Club Africain og Hannover 96 som midtbanespiller.


== Referanser ==


== Eksterne lenker ==
(en) Nabil Maâloul – Olympedia 
(en) Nabil Maâloul – Sports-Reference (OL-resultater – arkivert) 
(en) Nabil Maâloul – FIFA 
(en) Nabil Maâloul – Transfermarkt 
(en) Nabil Maâloul – Transfermarkt (manager) 
(en) Nabil Maâloul – national-football-teams.com 
(en) Nabil Maâloul – WorldFootball.net 
(de) Nabil Maâloul – fussballdaten.de 
(en) Nabil Maâloul – Soccerway 
(de) Nabil Maâloul – Tysklands fotballforbund
Ulvøtangen

Ulvøtangen, eller Ulvøytangen, er et nes og en badeplass på østkysten av Nøtterøy i Færder kommune. Den befinner seg i Bjerkøysundet, nord for Ulvøåsen og like sør for Knarberg. Ulvøtangen har flere små sandstrender mellom svaberg.


== Eksterne lenker ==
Ulvøytangen badeplass hos Oslofjorden.com
Roppestad (Nøtterøy)

Roppestad er et gardsbruk og et omkringliggende boligområde langs Oserødveien mellom Bergan og Oserød øst på Nøtterøy i Færder kommune i Vestfold.
Navnet kommer sannsynligvis fra gammelnorsk Rapastaðir, med ukjent betydning. Det ble skrevet Rappestadt i 1593 og Rabastad i 1643.Nordøst for Roppestad ligger Roppestadkollen, hvor det er planlagt 70–80 nye boliger.


== Referanser ==


== Eksterne lenker ==
Faktaark hos Kartverket
Fjærevardåsen naturreservat

Fjærevardåsen naturreservat ble opprettet i 2017. Formålet med naturreservatet er å bevare et område som representerer en bestemt type natur i form av gammel bøkeblandingsskog og eikeskog i lavlandet, med forekomst av rik bøkeskog og koller med fattig og gammel furuskog. Videre er formålet å verne et område som inneholder truede og sjeldne arter og naturtyper.  Det er en målsetting å beholde verneverdiene i best mulig tilstand, og eventuelt videreutvikle disse.Fjærevardåsen representerer et lite men verdifullt skogområde, som bl.a innehar restfragment av gammel bøkeblandingsskog av rikere utforming. Området bør sees på som et spesialområde, som har utfyllende og supplerende naturkvaliteter i forhold til Brånakollene naturreservat i nord. Dette gjør at området er vurdert som regionalt verneverdig (**), på tross av et beskjedent areal. Innenfor edelløvskogen er det kartlagt mindre områder av de rødlistete skogtypene kalkrik bøkeskog (VU) og lågurt- eikeskog (NT). I mer opplente parti og på koller er det fattig, gammel furuskog, som er leveområder for bl.a. storfugl. Det er påvist noen krevende arter, hovedsakelig knyttet til spisslønn og bøk innenfor området. Det er registrert 5 rødlistede kryptogamer, hvorav 3 truete, men mest interessant er funnet av Bacidia polychroa som er ny for Norge.


== Referanser ==


== Eksterne lenker ==
Faktaark Naturbase
Vegard Markhus

Vegard Markhus (født 27. november 1983) er en norsk lærer, illustratør og forfatter, oppvokst i Norheimsund, bosatt i Bergen.
Markhus fikk Nynorsk barnelitteraturpris for boka Timothy mister seg sjølv som kom i 2010. Sammen med Bjørnar Sangolt utgjør han duoen Naboen min som lager og spiller musikk for barn.


== Bibliografi ==
Redd, billedbok, Aschehoug (2008)
Timothy mister seg sjølv, billedbok, Aschehoug (2010)
God natt. Bok og musikk, billedbok, Fashion moves literature (2012)
Klassebildet, barnebok, Aschehoug (2013)
Epleslang, barnebok, Samlaget (2015)
Full fart!, barnebok, Samlaget (2016)
Ei kjedeleg bok, barnebok, Aschehoug (2017)
Det runde problemet, billedbok, Aschehoug (2019)


== Referanser ==


== Kilder ==
Presentasjon av Vegard Markhus i Forfatterkatalogen på Forfattersentrums nettsider
Presentasjon av Vegard Markhus på Aschehougs nettsider Arkivert 13. juni 2018 hos Wayback Machine.


== Eksterne lenker ==
Vegard Markhus' blogg
Kristin Maridal

Kristin Maridal (født 20. mars 1959) er en norsk journalist og romanforfatter, bosatt i Ålesund.
Hun debuterte med romanen Love deg aldri i 2014. Maridal ble også kjent gjennom TV-programmet Ingen grenser i 2013, der hun var en av deltakerne med fysisk funksjonshemming. Hun fikk en alvorlig nakkeskade i en bilulykke i 1988, da hun var på jobb som journalist for Sunnmørsposten, og har siden levd med sterke smerter.


== Bibliografi ==
Love deg aldri, roman, Kvalshaug (2014)


== Referanser ==


== Kilder ==
Presentasjon av Kristin Maridal i Forfatterkatalogen på Forfattersentrums nettsider


== Eksterne lenker ==
«Kristin klamrer seg fast til tastaturet», intervju i Nytt i Uka, 15. oktober 2014 Arkivert 13. juni 2018 hos Wayback Machine.
Flatholmen biotopvernområde

Flatholmen biotopvernområde ble opprettet i 2009. Flatholmen i Viksfjord er hekkeplass for sjøfugler, og har vært viktig for fiskemåker og hettemåker. Flatholmen en lav holme. De senere årene har den gradvis grodd igjen med kratt og busker. Det har gjort hekkeforholdene for måker og andre sjøfugler dårligere. Andefugler og vadefugler, som tjeld og rødstilk, bruker Flatholmen som hekkeplass.Verneformål: Beskytte sjøfugl i hekketiden.


== Referanser ==


== Eksterne lenker ==
Flatholmen biotopvernområde Arkivert 9. januar 2019 hos Wayback Machine. Boka Natur i Vestfold
Faktaark Naturbase
Gumserødøya fuglefredningsområde

Gumserødøya fuglefredningsområde ble opprettet i 2009, og er en flat, langstrakt øy med svaberg. Øya ligger mellom Stavern og Naverfjorden, og er en viktig hekkeplass for måker og makrellterner. Et gruntvannsområde omgir Gumserødøya. Ved lavvann er det mulig å vasse fra fastlandet og ut til øya. Verneområdet omfatter også en del mindre skjær. I fuglefredningsområdene skal sjøfuglene få hekke i fred for mennesker. Området er hekkeplass for tjeld, sandlo, hettemåke, fiskemåke, gråmåke, svartbak og makrellterne.Verneformål: ta vare på fuglelivet og fuglenes livsmiljø knyttet til et viktig hekkeområde for en rekke sjøfuglarter.


== Referanser ==


== Eksterne lenker ==
Gumserødøya fuglefredningsområde Arkivert 9. januar 2019 hos Wayback Machine. Boka Natur i Vestfold
Faktaark Naturbase
Leif Jonny Mandelid

Leif Jonny Mandelid (født 9. juni 1956) er en norsk psykolog og forfatter.


== Bibliografi ==
Reisen, prosa, Dreyer (1979)
Skyggebroen, lyrikk, Dreyer (1981)


== Referanser ==


== Kilder ==
Presentasjon av Leif Jonny Mandelid i Forfatterkatalogen på Forfattersentrums nettsider


== Eksterne lenker ==
(no) Digitalt tilgjengelig innhold hos Nasjonalbiblioteket: bøker av Leif Jonny Mandelid
Langholmene fuglefredningsområde

Langholmene fuglefredningsområde ble opprettet i 2009, og består av to større holmer og en rekke mindre skjær rett sør for Nevlunghavn. Holmene består for det meste av knauser og svaberg, og høyeste punkt er knapt 10 meter over havet. I Vestfold er det ferdselsforbud fra 15. april til 15. juli i verneområdene for sjøfugl.Verneformål: ta vare på fuglelivet og fuglenes livsmiljø knyttet til en gruppe holmer som er viktige hekkeområder for en rekke sjøfuglarter.


== Referanser ==


== Eksterne lenker ==
Langholmene fuglefredningsområde Arkivert 9. januar 2019 hos Wayback Machine. Boka Natur i Vestfold
Faktaark Naturbase
Poetiske tonebilder

Poetiske tonebilder, opus 3 er en samling seks korte stykker for piano solo av Edvard Grieg. 
Grieg skrev verket i København 1863. Han var på det tidspunktet uteksaminert fra konservatoriet i Leipzig og begynte forsiktig å frigjøre seg fra den tyske romantikken. Dette gjorde han ved å introdusere noen innslag fra norsk folkemusikk, eksempelvis er dette første gang han bruker det som kalles «griegmotivet», en melodisk vending som er vanlig i norsk folkemusikk og som består av en fallende liten sekund og stor ters eller en fallende stor sekund og liten ters. 
Første trykte utgave bærer navnet Poetiske Tonebilleder. - 1864. Kjøbenhavn, Chr. E. Hornemann. Første tyske utgave kom på forlaget Carl Simon i Berlin i 1875/1876. Første utgave på Peters Verlag kom i 1876.
Stykkene er dedisert Griegs ungdomsvenn, forfatteren og musikklæreren Benjamin Feddersen.

EnkeltstykkerAllegro ma non troppo
Allegro cantibile
con moto
Andante con sentimento
Allegro moderato
Allegro scherzando


== Kilder ==
Jorunn Eckhoff Færden: Poetiske Tonebilleder, Griegarkivet ved Bergen Offentlige Bibliotek
Monica Jangaard: Poetiske tonebilder, Grieg minutt for minutt


== Eksterne lenker ==
Poetic Tone-Pictures, Op.3 (Grieg, Edvard): Fritt tilgjengelige noter i International Music Score Library Project.
Randi Magnussen

Randi Magnussen (født 19. november 1967) er en norsk forfatter, bosatt i Olsvik i Hordaland. 
Hun debuterte i 2006 med boka Randis verden, en beretning om livet med  diagnosen schizofren, en «innsiktsfull og modig beretning om å leve på siden av vår vanlige virkelighet», ifølge Bergens Tidendes anmelder.


== Bibliografi ==
Randis verden, selvbiografisk, Pax (2006)
En natt flyr jeg, med fotograf Paul Sigve Amundsen, forord av Gunnar Staalesen, Hertervig forlag (2016)


== Referanser ==


== Kilder ==
Presentasjon av Randi Magnussen i Forfatterkatalogen på Forfattersentrums nettsider
Lunde naturreservat

Lunde naturreservat ble opprettet i 2015. Området består bl.a. av et sjeldent stort og velutviklet sumpskogsområde, rik edelløvskog og rik blandingsskog. Området har også sjelden stor tetthet av død ved, spesielt av gran. Det er flere sjeldne og truede naturtyper og arter i området. Formålet med naturreservatet er å bevare et særlig variert gammelskogsområde i lavlandet med tilhørende biologisk mangfold i form av naturtyper, økosystemer og arter, samt områdets naturlige økologiske prosesser.


== Referanser ==


== Eksterne lenker ==
Faktaark Naturbase
Lyngholmen fuglefredningsområde

Lyngholmen fuglefredningsområde ble opprettet i 2009. Lokaliteten ligger i typisk utskjærgård, og er en stor og nokså kupert holme. Det vokser lyng og busker på holmen. Hekkebestanden ligger på rundt 20 sildemåker. Holmen er i tillegg hekkeplass for teist, tjeld, fiskemåke, gråmåke, svartbak, makrellterne og hvitkinngås.Verneformål: ta vare på fuglelivet og fuglenes livsmiljø knyttet til en holme som er et viktige hekkeområde for en rekke sjøfuglarter.


== Referanser ==


== Eksterne lenker ==
Lyngholmen fuglefredningsområde Arkivert 9. januar 2019 hos Wayback Machine. Boka Natur i Vestfold
Faktaark Naturbase
Studentombud

I Norge er et studentombud en uavhengig aktør med juridisk kompetanse som kan gi studentene juridisk rådgivning og bistand, og som kan følge opp saker som angår studenters rettigheter og plikter i studiehverdagen. Det er i dag studentombud ved UiO, UiB, NTNU, OS, UiT, UiS, UiA, USN, NHH, HVL, NU, HiØ og NMBU.  
Stortinget vedtok 1. mars 2018 å be Regjeringen om å lovfeste studentombudsordningen for alle universiteter, høyskoler og fagskoler i Norge.


== Referanser ==


== Eksterne lenker ==
Offisielt nettsted for European Network of Ombuds in Higher Education (ENOHE)  Besøkt 19. oktober 2018